open-index/open-wikipedia-markdown huggingface dataset:
குழந்தை வளர்ப்பு

**குழந்தை வளர்ப்பு** என்பது குழந்தை பருவத்தில் இருந்து முதிர் அகவையர் ஆகும் வரை ஒரு பிள்ளைக்கு உடல், உணர்வு, சமூக மற்றும் அறிவார்ந்த வளர்ச்சியை ஊக்குவிப்பதும், ஆதரவளிப்பதும் ஆகும். உயிரியல்பூர்வ உறவு தவிர ஒரு குழந்தையை வளர்க்கும் அம்சங்களை இது குறிப்பிடுகிறது.

வளர்ப்பில் மிக முக்கிய பொறுப்பாளர் குழந்தையின் உயிரியல்பூர்வ பெற்றோர் ஆவர். எனினும் மற்றவர்கள் ஒரு மூத்த உடன்பிறந்தவர், ஒரு தாத்தா, ஒரு பாதுகாவலர், அத்தை, மாமா அல்லது மற்ற குடும்ப உறுப்பினர், அல்லது ஒரு குடும்ப நண்பர் ஆக இருக்கலாம். குழந்தை வளர்ப்பில் அரசாங்கங்களும் சமூகமும் ஒரு பங்கைக் கொண்டிருக்கலாம். அநேக சந்தர்ப்பங்களில், அனாதையான அல்லது கைவிடப்பட்ட பிள்ளைகள் பெற்றோர் அல்லாத உறவினர்களிடமிருந்து பெற்றோரின் கவனிப்பைப் பெறுகின்றனர். மற்றவர்கள் தத்தெடுத்துக் கொள்ளப்படலாம், வளர்ப்புக் கவனிப்பில் வளர்க்கப்படலாம், அல்லது ஒரு அனாதை இல்லத்தில் வைக்கப்படலாம். பெற்றோரின் திறன்கள் மாறுபடுகின்றன. நல்ல வளர்ப்புத் திறனுடைய  பெற்றோர் ஒரு நல்ல பெற்றோராகக் குறிப்பிடப்படலாம்.

## உசாத்துணை

பகுப்பு:குழந்தைப் பருவம்
பகுப்பு:குழந்தை வளர்ப்பு
ஜேசன் மோமோவா

**ஜோசப் ஜேசன் நமக்கீஹா மோமோவா** () (பிறப்பு: ஆகத்து 1, 1979) என்பவர் அமெரிக்க நாட்டு நடிகர் மற்றும் திரைப்பட தயாரிப்பாளர் ஆவார். இவர் இராணுவ அறிவியல் தொடரான 'இசுடார்கேட் அட்லாண்டிசு' (2004-2009) என்ற தொடரில் 'ரோனன் டெக்ஸ்' என்ற கதாப்பாத்திரத்திலும் எச்பிஓ கற்பனைத் தொடரான கேம் ஆஃப் துரோன்சு (2011-2012) என்ற தொடரில் 'கல் ட்ரோகோ'  என்ற கதாப்பாத்திரத்தில் நடித்ததன் மூலம் பிரபலம் அடைந்தார்.

இவர் வாள் மற்றும் மாயாசாலப் படமான 'கோனான் தி பார்பேரியன்' என்ற படத்தில் நடித்தார். மேலும் 2017 ஆம் ஆண்டு முதல் டிசி நீட்டிக்கப்பட்ட பிரபஞ்சத்தில் அமைக்கப்பட்ட மீநாயகன் படங்களில் அக்வாமேனை சித்தரித்து வெளியான ஜஸ்டிஸ் லீக் (2017), அக்வாமேன் (2018), சாக் சினைடரின் ஜஸ்டிஸ் லீக் (2021) அக்வாமேன் அக்வாமேன் அண்டு தி லோச்டு கிங்டோம் (2022) போன்ற படங்களில் நடித்துள்ளார்.

## ஆரம்பகால வாழ்க்கை
ஜேசன் மோமோவா ஆகத்து 1, 1979 ஆண்டு அவாயில் உள்ள ஹொனலுலு என்ற இடத்தில கோனி என்ற புகைப்பட கலைஞருக்கும், ஜோசப் மோமோ என்ற ஓவியருக்கும் மகனாகப் பிறந்தார். இவரின் தந்தை அவாய்யை பூர்வீகமாகக்கொண்டவர் மற்றும் தாயார் செருமானிய, ஐரிய வம்சாவளியைச் சேர்ந்தவர். இவர் அயோவாவின் நார்வாக்கில் அவரது தாயால் வளர்க்கப்பட்டார்.

## வாழ்க்கைப் பயணம்
இவர் 1998 ஆம் ஆண்தடில் டகேயோ கோபயாஷி என்ற சர்வதேச ஆடை வடிவமைப்பாளர் இவரது தோற்றத்தைக்கண்டு மாதிரி துறைக்குள் நுழைய ஊக்கப்படுத்தினார். அதைத் தொடர்ந்து 1999 இல் ஆண்டு 'அவாய் மாடல் ஆப் தி இயர்' பட்டத்தை வென்றார். இவர் தனது 19 ஆம் வயதில் அதிரடி தொலைகாட்சி தொடரான பேவாட்ச்:ஹவாய்-ல் ஜேசன் லோன் (1999-2001) என்ற கதாப்பாத்திரத்திரம் மூலம் நடிகராக அறிமுகமானார்.

அதைத் தொடர்ந்து நார்த் ஷோர் (2004), ஜான்சன் பேமிலி வக்கேசன்(2004-2005), தி கேம் (2009), ஸ்டார்கேட் அட்லாண்டிஸ்(2004-2009), கேம் ஆஃப் துரோன்சு (2011-2012) போன்ற பல தொடர்களில் நடித்தார்.

## தனிப்பட்ட  வாழ்க்கை
இவர் 2005 இல் லிசா போனட் என்ற நடிகையுடன் நட்பு ஏற்பட்டது. இருவரும் நவம்பர் 15, 2007 இல் திருமணம் செய்துகொண்டதாக முன்னர் நம்பப்பட்டாலும், இந்த ஜோடி அக்டோபர் 2017 வரை திருமணம் செய்து கொள்ளவில்லை. ஜூலை 2007 ஆம் ஆண்டில் அன்று லோலா லோலானி என்ற பெண் குழந்தை பிறந்தது. அதைத் தொடர்ந்து திசம்பர் 2008 இல் அன்று பிறந்த மகனுக்கு நோகோவா எனப் பெயரிட்து.  சனவரி 2022 இல், மோமோவாவும் போனட்டும் தங்கள் திருமணத்தை முடித்துக்கொள்வதாக அறிவித்தனர்.

## தற்காப்புக் கலைகள்
இசுடார்கேட் அட்லாண்டிசு என்ற தொடருக்காகவும் கோனன் தி பார்பேரியன் என்ற படத்திற்காகவும் தற்காப்புக் கலைகளைக் கற்றார். மேலும் 2017 ஆம் ஆண்டில் ப்ரஜிலியன் ஜீஉ-ஜிட்சு என்ற கலையையும் கற்றார்.

## முகத்தழும்பு
இவர் 2008 நவம்பர் 15 அன்று கலிபோர்னியாவில் உள்ள ஒரு மதுக்கடையில் நடந்த சண்டையில் சகவாடிக்கையாளர் இவரைத் தாக்கியதால் இவரது முகத்தில் ஏறத்தாழ 140 தையல் போடப்பட்டது. பிறகு தகுந்த சிகிச்சையின் மூலம் தழும்பு மறைக்கப்பட்டது.

## மேற்கோள்கள்

## வெளி இணைப்புகள்
* 

பகுப்பு:1979 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட நடிகர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:மீநாயகன் திரைப்பட நடிகர்கள்
ஓவலுன்

thumb|மங்கோலியர்களின் இரகசிய வரலாறின் 1908ம் ஆண்டு சீன மறு-பதிப்பின் வடிவமைப்பு: எசுகெய், சிலேதுவின் மனைவியான ஓவலுனை (தெமுசினின் எதிர்காலத் தாய்) கடத்துகிறார். மங்கோலிய உரைமூலத்தின் எடுத்தெழுதிய சீனப் பொருள். வலப்பக்கம் சிறிய எழுத்துகளுடன் சீன மொழி அருஞ்சொற்பொருள்.
ஓவலுன் (*Hoelun*) என்பவர் கமக் மங்கோலியக் கூட்டமைப்பின் தலைவரான எசுகெயின் மனைவி ஆவார். இவரே செங்கிஸ் கானின் தாய் ஆவார். இவரது வாழ்க்கையைப் பற்றிய தற்போதைய தகவல்களானது மங்கோலியர்களின் இரகசிய வரலாற்றில் இருந்து வருகிறது.

## ஆரம்ப வாழ்க்கை
ஓவலுன், ஓலகோனுடு பழங்குடியினத்தில் பிறந்தார். இவர் மெர்கிடு கூட்டமைப்பின் சிலேதுவிற்கு நிச்சயிக்கப்பட்டிருந்தார். ஆனால் கி.பி. 1159ல், இவரது திருமணத்திற்கு பிறகு, மீண்டும் மெர்கிடு முகாமுக்குச் செல்லும் வழியில் எசுகெயால் கடத்தப்பட்டார். எசுகெய் ஓவலுனைத் தன் மூத்த மனைவியாக்கினார். இது ஒரு மரியாதை ஆகும். ஏனென்றால் மூத்த மனைவி மட்டுமே அவரது வாரிசுகளைப் பெற்றெடுக்க முடியும். இவர் ஐந்து குழந்தைகளைப் பெற்றெடுத்தார். தெமுசின் (இவரே பின்னர் செங்கிஸ்கான் என அழைக்கப்பட்டார்), கசர், கச்சியுன், தெமுகே என நான்கு மகன்கள், தெமுலுன் என ஒரு மகள். எசுகெயிக்குச் சோச்சிகல் என இரண்டாம் மனைவி இருந்தார். ஆனால் இவரைத் தான் எசுகெய் முதலில் திருமணம் செய்தார். இவர்களுக்கு பெக்தர் மற்றும் பெலகுதை என இரண்டு மகன்கள் இருந்தனர்.

## மேலும் காண்க
* செங்கிஸ் கான்
* ஒக்தாயி கான்

## மேற்கோள்கள்
 

பகுப்பு:செங்கிஸ் கான்
டெட்ராபீனைல்போரேட்டு

**டெட்ராபீனைல்போரேட்டு** *(Tetraphenylborate)*  (ஐயுபிஏசி பெயர்: டெட்ராபீனைல்போரானுவைடு) என்பது ஒரு கரிமபோரான் எதிர்மின் அயனியாகும். நான்கு பீனைல் தொகுதிகளுடன் கூடிய ஒரு மைய்ய போரான் அணு டெட்ராபீனைல்போரேட்டை உருவாக்குகிறது. டெட்ராபீனைல்போரேட்டு உப்புகள் வளர்சிதை மாற்ற வழிமுறையில் இணைநீக்கம் செய்யப்படுகின்றன 

## இவற்றையும் காண்க
*பொட்டாசியம் டெட்ராபீனைல்போரேட்டு
*முப்பீனைல்போரேன்

## மேற்கோள்கள்

பகுப்பு:எதிர்மின் அயனிகள்
பகுப்பு:டெட்ராபீனைல்போரேட்டுகள்
பகுப்பு:பிணைப்பு நீக்கிகள்
அறம் (திரைப்படம்)

**அறம்** () (*Aramm*) 2017ஆம் ஆண்டில் ந. கோபி நயினார் இயக்கத்தில் வெளியான ஓர் இந்தியத் தமிழ்த் திரைப்படம்.  நயன்தாரா மாவட்ட ஆட்சியராக நடித்துள்ள இத்திரைப்படத்தில், காக்கா முட்டை திரைப்படத்தில் நடித்த ரமேஷ், விக்னேஷ் ஆகியோரும் நடித்துள்ளனர்.உலகம் முழுதும் 2017 நவம்பர் 10 அன்று வெளியானது.

## நடிகர்கள்
* நயன்தாரா - மதிவதனி இஆப
* ராமச்சந்திரன் துரைராஜ் - புலேந்திரன்
* சுனு லட்சுமி
* விக்னேஷ்
* ரமேஷ்
* வினோதினி வைத்தியநாதன்
* கிட்டி
* வேலா ராமமூர்த்தி - சட்டமன்ற உறுப்பினர்
* டி. சிவா - அமைச்சர்
* பி. வி. அனந்த கிருஷ்ணன்

## ஒலிப்பதிவு
இத்திரைப்படத்திற்கு ஜிப்ரான் இசையமைத்திருந்தார்.

## வெளியீடு
2017 நவம்பர் 10 அன்று வெளியான இத்திரைப்படம் நேர்மறையான விமர்சனங்களைப் பெற்றதுடன் வணிக ரீதியாகவும் வெற்றி பெற்றது.

## மேற்கோள்கள்

## வெளியிணைப்புகள்
* 

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நயன்தாரா நடித்த திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:உண்மை நிகழ்வுகளைத் தழுவிய தமிழ்த் திரைப்படங்கள்
பகுப்பு:ஜிப்ரான் இசையமைத்துள்ள திரைப்படங்கள்
எதிர் சூரியப் புள்ளி

**எதிர் சூரியப் புள்ளி** என்பது வான்வெளியை நோக்குபவரின் கண்ணோட்டத்தில் சூரியனுக்கு எதிர் திசையில் தோன்றும் ஒரு மறையக்கூடியப் புள்ளியாகும்.

எதிர் சூரியப் புள்ளி (*Antisolar point*), சூரியன் அடிவானத்திற்கு கீழே இருக்கும் போது, மேலேயும், நிலை எதிர் மாறாக சூரியன் அடிவானத்திற்கு மேலே இருக்கும் போது, கீழேயும் இருக்கும். வெயில் அதிகமாக உள்ள போது  எதிர் சூரியப் புள்ளியை எளிதில் காணலாம். நிற்பவரின் தலையின் நிழல் விழுமிடத்தில் அப்புள்ளியைக் காணலாம். வான் உச்சி (zenith) மற்றும் தாழ்புள்ளி (nadir) போல் முப்பரிமான வெளியில் எதிர் சூரியப் புள்ளியும் ஒரு நிலையான புள்ளியைப் பெற்றிருப்பதில்லை. நோக்குபவரின் கண்ணோட்டத்தைப் பொறுத்து எதிர் சூரியப் புள்ளியின் இடம் மாறுகிறது. நோக்குபவர் இடம் பெயரும் போது எதிர் சூரியப் புள்ளியின் இடமும் மாறுபடுகிறது.

வானவில், நிழலில் மங்கல் வெள்ளை ஒளிவளையம் (heiligenschein) மற்றும் ஒளிர்வுகள் (glory)  ஆகிய ஒளியியல் நிகழ்வுகளின் வடிவ மையப் புள்ளியில் (geometric center) எதிர் சூரியப் புள்ளி அமைகிறது. சில நேரங்களில் சூரியன் உதிக்கும் போதோ அல்லது சூரியன் மறையும் போதோ **எதிர் சூரியக் கதிர்கள்**  அடிவானத்திலுள்ள எதிர் சூரியப் புள்ளியில் குவிவது போல் காட்சியளிக்கும். இது ஒளியியற் கண்மாயமாக இருந்தாலும் மெய்யானக் காட்சி போல் இணைகற்றைகளாகப் பரவுகிறது.

நகரத்தின் இரவு ஒளியற்ற அமாவாசை நாளில் எதிர்ஒளிர்வு (gegenschein) ஒரு எதிர் புள்ளியைச் சுற்றி உருவாகிறது. இவை கோள்களுக்கிடையே உள்ள தூசிகளில் (interplanetary dust) ஒளிப்பட்டு சிதறலடைவதால் உருவாகிறது. அமாவாசை இரவுகளில், நகர விளக்குகள் இல்லாத நாளில் எதிர்ஒளிர்வு (gegenschein) எதிர் புள்ளியை சுற்றி உருவாகிறது. இவை கோள்களுக்கிடையே உள்ள தூசிகளில் (interplanetary dust) ஒளிச் சிதறல் அடைவதால் உருவாகிறது. வானியலில் நிலவு மற்றும் கோள்கள் ஆகியவை சூரியனுக்கு எதிரே அமைந்துள்ள போது, எதிர் சூரியப் புள்ளியுடன் ஒரே தளத்தில் அமைந்திருக்கும். சந்திர கிரகணத்தின் போது முழுநிலவு பூமியின் கருநிழலுக்குள் (umbra) நுழையும் போது, எதிர் புள்ளியை நோக்கி பூமியானது பிம்பத்தை உருவாக்குகிறது.

## மேற்கோள்கள்

பகுப்பு:வானியற்பியல்
பகுப்பு:வானியல் நிகழ்வுகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
மல்லியம் மங்களம்

***மல்லியம் மங்களம்*** 1961 ஆம் ஆண்டு வெளியான இந்திய தமிழ்த் திரைப்படமாகும். எஸ். சௌந்தரராஜன் இயக்கிய இத்திரைப்படத்தில்  எஸ். வி. சுப்பையா, எஸ். வி. சகஸ்ரநாமம், பண்டரிபாய், எஸ். என். லட்சுமி மற்றும் பலர் நடித்துள்ளனர்.

## மேற்கோள்கள்

பகுப்பு:1961 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். வி. சகஸ்ரநாமம் நடித்த திரைப்படங்கள்
பகுப்பு:பண்டரிபாய் நடித்த தமிழ்த் திரைப்படங்கள்
2001 நேபாள மக்கட்தொகை கணக்கெடுப்பு

**2001 நேபாள மக்கட்தொகை கணக்கெடுப்பு** (2001, Nepal census)  என்பது, நேபாள மத்திய புள்ளியியல் துறை, 2001 ஆம் ஆண்டில் நடத்திய 10வது தேசிய மக்கள் தொகை கணக்கெடுப்பாகும். 

2001 இல் நடைபெற்ற நேபாள மக்கள் தொகை கணக்கெடுப்பில், நேபாள மக்கள் தொகை 2,31,51,,423 என கணக்கிடப்பட்டுள்ளது. நேபாள மத்திய புள்ளியியல் துறையால், மாவட்ட நிர்வாகங்கள், நகர நகராட்சிகள்  மற்றும் கிராமிய நகராட்சிகளுடன் இணைந்து, அனைத்து கிராமங்கள் மற்றும் நகரங்களின் மக்கள் தொகை, வீடுகள், பாலினம், படிப்பறிவு,  வயது, பிறந்த இடம், வீட்டு வசதிகள், மண நிலை,  சமயம், பேச்சு மொழி, இனக்குழு/ஜாதி, பொருளாதார வசதிகள், வேளாண்மை, தொழில், வணிகம், கல்வி, குழந்தைகளின் எண்ணிக்கை, வேலைவாய்ப்பு நிலை மற்றும் செய்யும் பணிகள் குறித்து  கணக்கெடுக்கப்பட்டது.  நேபாளத்தின் மொத்த மக்கள் தொகை தவிர பிற புள்ளி விவரங்கள் இதுவரை வெளியிடப்படவில்லை.

## இதனையும் காண்க
* நேபாள மக்கள் தொகை கணக்கெடுப்பு, 2011

## மேற்கோள்கள்


* 
பகுப்பு:ஆசிய மாதக் கட்டுரைகள் நவம்பர் 2017
கரு நிழல், அணுகு கரு நிழல் மற்றும் எதிர் கரு நிழல்

**கரு நிழல்**, **அணுகு கரு நிழல்** மற்றும் **எதிர் கரு நிழல்** (*Umbra, penumbra and antumbra*)ஆகியவை நிழலின் பல்வேறு பகுதிகள் ஆகும். ஒளிமூலத்திலிருந்து வரும் ஒளிக்கதிர் ஒரு ஒளிபுகாத பொருளின் மீது படும் போது நிழல் உருவாகிறது. புள்ளி ஒளிமூலம்  கரு நிழலை மட்டுமே உருவாக்கும். வான்வெளிப் பொருட்கள் உருவாக்கும் நிழலைப் பற்றி குறிப்பிடவே இந்தப் பெயர்கள் பயன்படுத்தப்படுகின்றன. சூரியப் புள்ளிகளின் கருமைத்தன்மையை அறியவும் இந்தப் பெயர்கள் உதவுகின்றன.

## கரு நிழல்

**umbra** என்ற வார்த்தைக்கு இலத்தீன் மொழியில் "நிழல்" என்று பொருள். இது நிழலின் கருமையானதும் உள்பகுதியுமானதுமாகும். இந்தப் பகுதியில் ஒளியானது முழுமையாகத் தடுக்கப்படுகிறது. கரு நிழல் பகுதியில் உள்ள ஒரு நோக்குநர் முழுமையான கிரகணத்தைப் பார்க்கிறார். உருண்டையான ஒளிப் புகாதப் பொருட்களின் வழியே பாயும் ஒளி, நேர்வட்டக் கூம்பு வடிவில் நிழலை உருவாக்குகிறது.

## அணுகு கரு நிழல்
*paene* என்ற வார்த்தைக்கு இலத்தீன் மொழியில் "கிட்டத்தட்ட" என்று அர்த்தம். இது நிழலின் வெளிப்பகுதியும் ஆகும். இந்தப் பகுதியில் ஒளியானது முழுமையாகத் தடுக்கப்படுதில்லை. அணுகு கரு நிழல் பகுதியில் உள்ள  ஒரு நோக்குநர் பகுதி கிரகணத்தைப் பார்க்கிறார்.

## எதிர் கரு நிழல்
*ante* என்ற வார்த்தைக்கு இலத்தீன் மொழியில் "பின்னால்" என்று அர்த்தம். இது நிழலின் முடிவுப்பகுதியும் ஆகும். இந்தப் பகுதியில் நிழல் முடிந்து ஒளி துவங்குகிறது. எதிர் கரு நிழல் பகுதியில் உள்ள ஒரு நோக்குநர் வலயக் கிரகணத்தைப் பார்க்கிறார். ஒரு பிரகாசமான வளையம் இப்பகுதியில் தெரியும். நோக்குநர் ஒளி மூலத்தை நோக்கி செல்லும் போது வளையத்தின் அகலம் சிறிது சிறிதாகப் பெரிதாகிக் கருநிழல் பகுதியில் முடிகிறது.

## மேலும் பார்க்க
* எதிர் சூரியப் புள்ளி
* பூமியின் நிழல்

## மேற்கோள்கள்

பகுப்பு:ஒளியியல் தொடர்பான குறுங்கட்டுரைகள்
பகுப்பு:வானியல் நிகழ்வுகள்
பகுப்பு:ஒளியியல் தோற்றப்பாடுகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்‎
பொறி. பெருமாள் மணிமேகலை பொறியியல் கல்லூரி

**பொறி. பெருமாள் மணிமேகலை பொறியியல் கல்லூரி** (Er. Perumal manimekalai Engineering College) என்பது இந்தியாவில் தமிழ்நாட்டின் கிருட்டிணகிரி மாவட்டத்தின் ஒசூருக்கு அருகில் தேசிய நெடுஞ்சாலை 7 இல் உள்ள கோனேரிப்பள்ளி என்ற இடத்தில் உள்ள ஒரு பொறியியல் கல்லூரி ஆகும்.

இக் கல்லூரி 2002 இல் *பி. எம். சி. டெக் கல்வி நிறுவனத்தால்* உருவாக்கப்பட்ட கல்வி நிறுவனங்களில் ஒன்றாகும். இது சென்னை அண்ணா பல்கலைக்கழகத்தின் கட்டுப்பாட்டில் உள்ள கல்லூரி ஆகும்.

## இருப்பிடம்
பி.எம்.சி. டெக் கல்வி நிறுவனங்களின், வளாகம், தமிழ்நாட்டின் கிருட்டிணகிரி மாவட்டம், ஒசூர்-கிருஷ்ணகிரி நகரங்களுக்கு இடையில் தேசிய நெடுஞ்சாலை எண்-7ஐ ஒட்டி உள்ளது. இந்நிறுவனம் ஓசூர் பேருந்து நிலையம் மற்றும் ஒசூர் தொடர்வண்டி நிலையம் ஆகியவற்றில்  இருந்து சுமார் 15 கிலோமீட்டர் தொலைவில் உள்ளது. பெங்களூரில் இருந்து 51 கி.மீ. தொலைவில் உள்ளது.  அருகில் உள்ள விமான நிலையம் பெங்களூரு சர்வதேச விமான நிலையம் ஆகும்.

## நிறுவனம்
இது *பொறி. பெருமாள் மணிமேகலை தெலுங்கு சிறுபான்மை கல்வி அறக்கட்டளை*யால் துவக்கப்பட்ட பொறியியல் கல்லூரி ஆகும். இது புது தில்லி சிமிசிஷிணி அங்கீகாரம் கொண்ட கல்லூரி ஆகும்.

## படிப்புகள்
இங்கு இளநிலைப் பொறியியல் பட்டப்படிப்பில் (பி. இ), சிவில், சிஎஸ்சி, இசிஇ, இஇஇ, இ&ஐ, மெக்கானிக், மெக்கட்ரானிக்ஸ், பி.டெக், ஐடி படிப்புகளும், முதுநிலைப் பொறியியல் படிப்புகளாக (எம். இ) எம். இ ஏரோனேடிகல் போன்ற படிப்புகள் கற்பிக்கப்படுகின்றன.

## குறிப்புகள்

பகுப்பு:கிருஷ்ணகிரி மாவட்ட பல்கலைக்கழகங்களும் கல்லூரிகளும்
பகுப்பு:ஒசூர்
பகுப்பு:தமிழ்நாட்டுப் பொறியியல் கல்லூரிகள்
திருமலை பத்மநாதன்

**திருமலை ரீ. பத்மநாதன்** (இறப்பு: நவம்பர் 18, 2017) ஈழத்து மெல்லிசை மற்றும் திரைப்பட இசையமைப்பாளர் ஆவார்.

## வாழ்க்கைக் குறிப்பு
பத்மநாதன் இசையாசிரியர் சங்கரலிங்கம் என்பவரிடம் முறையாகக் கருநாடக இசை பயின்றார். சித்தார் இசைக் கலைஞர் ஜெயரத்தினா என்பவரிடம் இந்துஸ்தானி இசையைப் பயின்றார். திருகோணமலையில் சாம்சன் என்பவரிடம் மேற்கத்திய இசையையும் கற்றுக் கொண்டு, 1964-ஆம் ஆண்டில் *திருகோணமலை இசைக்கழகம்* என்ற பெயரில் ஓர் இசைக்குழுவை தனது 22வது அகவையில் ஆரம்பித்து நடத்தி வந்தார்.

1966 இல் திருகோணமலைக் கலைஞர்கள் சிலர் சிரிப்பு மன்றம் ஒன்றை உருவாக்கி கொழும்பில் பல நிகழ்ச்சிகளை நடத்தினர். அந்நிகழ்ச்சிகளில் பத்மநாதன் குழுவினரின் இசைநிகழ்ச்சிகளும் தவறாமல் இடம்பெற்று வந்தன. இந்நிகழ்ச்சியைப் பார்க்க வந்திருந்த நாடகக் கலைஞர் ஏ. ரகுநாதன் தான் தயாரித்த நிர்மலா (1968) திரைப்படத்துக்கு இசையமைக்கும் பொறுப்பை பத்மநாதனுக்கு வழங்கினார். இப்படத்தில் இடம்பெற்ற இனிமையான பாடல்கள் இத்திரைப்படத்தின் சிறப்பம்சமாகும். இப்படத்தில் இடம்பெற்ற *கண்மணி ஆடவா ..* என்ற பாடல் பெரும் வரவேற்பைப் பெற்றது. பின்னர் 1978 ஆம் ஆண்டில் டொக்டர் வேதநாயகம் தயாரிப்பில் வெளியான தென்றலும் புயலும் திரைப்படத்திற்கு இசையமைத்தார். இப்படத்தில் இடம்பெற்ற *சந்திர வதனத்தில் இந்த நீலப்பூ..*, *அவள்தான் எனதுயிர்க் காதலி* உட்பட அனைத்துப் பாடல்களும் பெரும் வரவேற்பைப் பெற்றன.

இலங்கை வானொலியின் பல மெல்லிசைப் பாடல்களுக்கு இவர் இசையமைத்துள்ளார். பல சிங்களப் பாடல்களுக்கும் இசையமைத்துள்ளார்.

திருமலை பத்மநாதனின் மகள் மதுமதி பத்மநாதன் ஒரு தமிழ்த் திரைப்பட நடிகை ஆவார். இவர் 2021 இல் வெளிவந்த ஏலே தமிழ்த் திரைப்படத்தில் சமுத்திரக்கனியுடன் இணைந்து நடித்தார்.

## மேற்கோள்கள்

பகுப்பு:2017 இறப்புகள்
பகுப்பு:இலங்கைத் திரைப்பட இசையமைப்பாளர்கள்
பகுப்பு:இலங்கைத் தமிழ் இசையமைப்பாளர்கள்
பகுப்பு:திருகோணமலை மாவட்ட நபர்கள்
அறிஞர் அண்ணா கலை மற்றும் அறிவியல் கல்லூரி, கிருஷ்ணகிரி

**அறிஞர் அண்ணா கலை மற்றும் அறிவியல் கல்லூரி**  என்பது இந்தியாவில் தமிழ்நாட்டின் கிருட்டிணகிரி மாவட்டத்தின் கிருஷ்ணகிரியில் உள்ள ஒரு கலை அறிவியல் கல்லூரி ஆகும்.

இக் கல்லூரி 2006 இல் உருவாக்கப்பட்ட கல்வி நிறுவனங்களில் ஒன்றாகும். இது சேலம் பெரியார் பல்கலைக்கழகத்தின் கட்டுப்பாட்டில் உள்ள கல்லூரி ஆகும்.
## இருப்பிடம்
இக்கல்லூரி தமிழ்நாட்டின் கிருட்டிணகிரி மாவட்டம் கிருஷ்ணகிரி நகரில் ஜக்கப்பன் நகர் முதல் குறுக்குத் தெருவில் உள்ளது. இக்கல்லூரி பெங்களூரில் இருந்து 100 கி.மீ. தொலைவில் உள்ளது.  அருகில் உள்ள விமான நிலையம் பெங்களூரு சர்வதேச விமான நிலையம் ஆகும்.
## படிப்புகள்
இங்கு இளநிலைப் பட்டப்படிப்பில் (பிஏ), தமிழ் இலக்கியம், ஆங்கில இலக்கியம், வரலாறு ஆகியவையும். இளம் அறிவியலில், கணிதம், இயற்பியல், வேதியல், உயிர் தொழில்நுட்பம், கணிணி அறிவியல், சமையற்கலை அறிவியல், தாவரவியல், விலங்கியல் ஆகியவையும், பி.காம், பி.காம் (பட்டயக் கணக்களார்), பி.பி.ஏ, பி.சி.ஏ போன்ற படிப்புகளும், முதுகலைப் படிப்பில் தமிழ் இலக்கியம், ஆங்கில இலக்கியம், கணிதம், இயற்பியல், வேதியல், உயிர் தொழில்நுட்பம், கணிணி அறிவியல், எம். காம், எம்.எஸ்.டபிள்யூ போன்றவை கற்பிக்கப்படுகின்றன. மேலும் ஆய்வியல் நிறைஞர் படிப்பில் தமிழ் இலக்கியம், ஆங்கில இலக்கியம், கணிதம், இயற்பியல், வேதியல், உயிர் தொழில்நுட்பம், கணிணி அறிவியல், கணக்குப்பதிவியல் ஆகியவையும், முனைவர் பட்டத்துக்கு  தமிழ் இலக்கியம், ஆங்கில இலக்கியம், உயிர் தொழில்நுட்பம், கணக்குப்பதிவியல் போன்ற பாடப்பிரிவுகள் உள்ளன.

## குறிப்புகள்

பகுப்பு:கிருட்டிணகிரி மாவட்டத்திலுள்ள தனியார் கலைக் கல்லூரிகள்
பகுப்பு:பெரியார் பல்கலைக்கழக இணைவுக்கல்லூரிகள்
பலூசிஸ்தான் உயர் நீதிமன்றம்

**பலூசிஸ்தான் உயர் நீதிமன்றம்** பாகிஸ்தான் நாட்டின் பலூசிஸ்தான் (பாகிஸ்தான்) ல் உள்ள  ஒரு உயர் நீதி மன்றமாகும். இது பாகிஸ்தான் அரசியலமைப்பு சட்டத்தின் படி இயங்கி வருகிறது.

## வரலாறு
மேற்கு பாகிஸ்தானில் உள்ள இந்த நீதிமன்றம் 14 அக்டோபர் 1955 ஆம் ஆண்டு கட்டப்பட்டது. உச்ச நீதிமன்ற நீதிபதி திறந்து வைத்தார். பின்னர் இந்த நீதிமன்றம் 1 ஜூலை 1970ல் கலைக்கப்பட்டு பின் 30 நவம்பர் 1976 ல் இருந்து  சிந்து மற்றும் பலுசிஸ்தான் என இரண்டு தனித்தனி உச்ச நீதிமன்றங்களாக செயல்படுகின்றன.

## கட்டிடங்கள்
பலூசிஸ்தான் உயர் நீதிமன்றம் 1 டிசம்பர் 1976 கட்டப்பட்டு, உச்ச நீதிமன்ற தலைமை  நீதிபதி திரு. **குதா பக்‌ஷ் மாரி**, உயர் நீதிமன்ற நீதிபதிகள் திரு.** M. A. ராஸித்** மற்றும் திரு. **ஜாகா உல்லா லோதி** ,  அவர்களால் திறந்து  வைக்கப்பட்டது. ஆராம்பிக்கப்பட்ட போது 5  நீதியரசர்களைக் கொண்டு திறம்படச் செயல்பட்டது. தற்போது 11 நீதியரசர்களைக் கொண்டு திறம்படச் செயல்படுகிறது.

தற்போது உள்ள இந்த கட்டிடம் கட்டிட வேலைகள் 1987ல் தொடங்கி 1993 ல் கட்டி முடிக்கப்பட்டது. 5 ஏக்கர் நிலப்பரப்பில் அமைந்துள்ளது.

## நீதிபதிகள்
### ''தலைமை நீதிபதி''

திரு. முகமது நூர் மெஸ்கண்சி

### ''பிற நீதிபதிகள்''

# திருமதி. சையத தஹிரா சஃப்டார்
# திரு. ஜமால் கான் மண்டொகைல்
# திரு. நயீம் அக்தர் அஃப்கான்
# திரு. முகமது ஹாஸிம் கான் காகர்
# திரு. முகமது ஈசாஜ் ச்வாடி
# திரு. முகமது கம்ரான் கான் முலாகைல்
# திரு. ஜாஹீர் உட் டீன் காகர்
# திரு. அப்துல்லா பலொக்
# திரு. நஸீர் அஹமது லாங்கோவ்

## விடுமுறை தினங்கள்
* காஷ்மீர் தினம்
* பாகிஸ்தான் தினம்
* தொழிலாளர் தினம்
* பக்ரீத்
* மொஹரம்
* ரமலான்
* மிலாதுநபி
* சுதந்திர தினம்
* கிருஸ்துமஸ்

## மேற்கோள்கள்

## வலைத்தளம்
* நீதிமன்றம் வலைத்தளம்
* அமைவிடம்
பகுப்பு:பாகிஸ்தான் உயர்நீதிமன்றங்கள்
தி காவிரி பொறியியல் கல்லூரி, மேச்சேரி

**தி காவிரி பொறியியல் கல்லூரி**  என்பது இந்தியாவில் தமிழ்நாட்டின் சேலம் மாவட்டம், மேட்டூர் வட்டம், மேச்சேரி காளிப்பட்டியில் ஈரோடு-பெங்களூர் நெடுஞ்சாலையில் உள்ள ஒரு பொறியியல் கல்லூரி ஆகும்.
## நிறுவனம்
இக் கல்லூரி *தி காவிரி கல்வி அறக்கட்டளை*யால் 2006 இல் உருவாக்கப்பட்ட கல்வி நிறுவனங்களில் ஒன்றாகும். இக்கல்லூரி புதுதில்லியில் உள்ள அகில இந்திய தொழில்நுட்ப கல்வி இயக்கத்தின் அங்கீகாரம் கொண்ட கல்லூரி ஆகும். இது சென்னை அண்ணா பல்கலைக்கழகத்தின் கட்டுப்பாட்டில் உள்ள கல்லூரி.
## படிப்புகள்
இங்கு எட்டு இளநிலைப் பொறியியல் படிப்புகளையும், 14 முதுநிலைப் பட்டப் பாடப்பிரிவுகள் வழங்கப்படுகின்றன.
## குறிப்புகள்

பகுப்பு:சேலம் மாவட்ட பல்கலைக்கழகங்களும் கல்லூரிகளும்
பகுப்பு:சேலம் மாவட்டத்திலுள்ள பொறியியல் கல்லூரிகள்
தி காவிரி கலை மற்றும் அறிவியல் மகளிர் கல்லூரி, மேச்சேரி

**தி காவிரி கலை மற்றும் அறிவியல் மகளிர் கல்லூரி**  என்பது இந்தியாவில் தமிழ்நாட்டின் சேலம் மாவட்டம், மேட்டூர் வட்டம், மேச்சேரி காளிப்பட்டியில் ஈரோடு-பெங்களூர் நெடுஞ்சாலையில் உள்ள ஒரு மகளிர் கலை அறிவியல் கல்லூரி ஆகும்.

இக் கல்லூரி *தி காவிரி கல்வி அறக்கட்டளை*யால் 2017 இல் உருவாக்கப்பட்ட கல்வி நிறுவனங்களில் ஒன்றாகும். இது சேலம் பெரியார் பல்கலைக்கழகத்தின் கட்டுப்பாட்டில் உள்ள கல்லூரி ஆகும்.
## படிப்புகள்
இங்கு ஐந்து இளநிலைப் பட்டப்படிப்புகள் வழங்கப்படுகின்றன.
## குறிப்புகள்

பகுப்பு:சேலம் மாவட்டத்திலுள்ள தனியார் கலைக் கல்லூரிகள்
பகுப்பு:பெரியார் பல்கலைக்கழக இணைவுக்கல்லூரிகள்
பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
லாகூர் உயர் நீதிமன்றம்

thumb|வலது|லாகூர் உயர்நீதிமன்றத்தின் புகைப்படம்
** லாகூர் உயர் நீதிமன்றம்** பாகிஸ்தான் நாட்டின் லாகூர் நகரத்தில் உள்ள  ஓர் உயர் நீதி மன்றமாகும். இது பாக்கித்தான் அரசியலமைப்பு சட்டத்தின் படி இயங்கி வருகிறது.

## வரலாறு
  
## கட்டிடங்கள்

## நீதிபதிகள்
### ''தலைமை நீதிபதி''

திரு. சையது மன்சூர் அலி ஷா

### ''பிற நீதிபதிகள்''

# திருமதி. 
# திரு. 
# திரு. 
# திரு. 
# திரு. 
# திரு. 
# திரு.

## விடுமுறை தினங்கள்
* காஷ்மீர் தினம்
* பாகிஸ்தான் தினம்
* தொழிலாளர் தினம்
* பக்ரீத்
* மொஹரம்
* ரமலான் 
* மிலாதுநபி
* சுதந்திர தினம்
* கிருஸ்துமஸ்
 
## வலைத்தளம்
*  [www.lhc.gov.pk நீதிமன்றம் வலைத்தளம்]
* அமைவிடம்
* விக்கிப்பிடியா

பகுப்பு:பாகிஸ்தான் உயர்நீதிமன்றங்கள்
பகுப்பு:உயர்நீதிமன்றங்கள்
பகுப்பு:பாக்கித்தான்
பகுப்பு:நீதிமன்றங்கள்
கிராமிய நகராட்சி மன்றம்

**கிராமிய நகராட்சி மன்றம்**, (Gaunpalika or  gaupalika  ()  (**Rural municipality**), நேபாளத்தில் 1 சூன் 2017 முதல் புதிதாக துவக்கப்பட்ட கீழ்மட்ட  உள்ளாட்சி நிர்வாக அமைப்பாகும்.  

ஏற்கனவே 1990 ஆண்டு முதல் செயல்பட்டுக் கொண்டிருந்த கிராம வளர்ச்சிக் குழுக்களை  10 மார்ச் 2017ல் கலைத்து விட்டு, அதற்கு பதிலாக, நேபாள கூட்டமைப்பு  விவகாரங்கள் மற்றும் உள்ளாட்சி வளர்ச்சிக்கான அமைச்சகம், 1 சூன் 2017 முதல் கிராமிய நகராட்சி மன்றங்களைத் துவக்கியது.  

தற்சமயம் நேபாளத்தில் செயல்படும் 744 உள்ளாட்சி அமைப்புகளில், கிராமப்புறங்களில் 481 கிராமிய நகராட்சி மன்றங்களும், நகரபுறங்களில் மாநகராட்சி, துணை-மாநகராட்சிகள், நகராட்சிகள் என 243 உள்ளாட்சி அமைப்புகள் உள்ளது.

## நோக்கம்
ஏற்கனவே செயல்பட்டுக் கொண்டிருந்த கிராம வளர்ச்சிக் குழுக்கள் போன்றே கிராமிய நகராட்சி மன்றங்கள் செயல்படும். கூடுதல் பொறுப்பாக கேளிக்கை வரி, வீட்டு வரி, தொழில் மற்றும்வணிக நிறுவனங்கள் நடத்துவதற்கான வரி போன்ற வரிகளை நேரடியாக வசூலித்துக் கொள்ளும் உரிமை கிராமிய நகராட்சி மன்றங்கள் போன்ற உள்ளாட்சி அமைப்புகளுக்கு  வழங்கப்பட்டுள்ளது.  இனி வரும் உள்ளாட்சித் தேர்தல்களில் கிராமிய நகராட்சி மன்றத்தின் தலைவர் மற்றும் உறுப்பினர்கள் மக்களால் தேர்ந்தெடுக்கப்படுவர். 

## வரலாறு

1990க்கு முன்னர் *கிராமப் பஞ்சாயத்து* எனச் செயல்பட்டுக் கொண்டிருந்த அமைப்புகளை, *கிராம வளர்ச்சி குழ* என பெயர் மாற்றம் செய்யப்பட்டது. 

10 மார்ச் 2017 அன்று கிராம வளர்ச்சி குழுக்கள் கலைக்கப்பட்டு,கூடுதல் அதிகாரங்களுடன்   1 சூன் 2017 முதல் கிராமிய நகராட்சி மன்றங்கள் துவக்கப்பட்டது. 
  
## அமைப்பு
கிராமிய நகராட்சி மன்றத்திற்கு ஒரு தலைவர் இருப்பர். 10 மார்ச் 2017ல் நேபாள அரசு 744 தலைவர்களை நியமித்தது.

கிராமிய நகராட்சி மன்றங்களின் ஆண்டு வருவாய், குறைந்தது  10 இலட்சம் நேபாள ரூபாய்  கொண்டிருக்கும்.
கிராமிய நகராட்சி மன்றத்தின் தலைவர் மற்றும் உறுப்பினர்கள் மக்களால் தேர்ந்தெடுக்கப்படுவர். 

## கிராமிய நகராட்சி மன்றத் தேர்தல்கள்

7 நேபாள மாநிலங்களில் உள்ள   481  கிராமிய நகராட்சிகளின் தலைவர், வார்டு தலைவர் மற்றும் வார்டு உறுப்பினர்களைத் தேர்ந்தெடுப்பதற்கு, 14 மே, 28 சூன், 18 செப்டம்பர் 2017 நாட்களில் மூன்று கட்டங்களாக உள்ளாட்சித்  தேர்தல் நடைபெற்றது. 2015ல் நேபாளத்திற்கான புதிய அரசியல் அமைப்பு சட்டம் நடைமுறைக்கு வந்த பிறகு, இருபது ஆண்டுகளுக்குப் பின், நடைபெறும் முதல் உள்ளாட்சி தேர்தல் ஆகும்.  

## இதனையும் காண்க
*நேபாள கிராமிய நகராட்சிகள்
* நேபாள உள்ளாட்சி தேர்தல், 2017
* நேபாளத்தின் மாவட்டங்கள்
* நேபாள மாநிலங்கள்
* நேபாள நாடாளுமன்றம்

## மேற்கோள்கள்

*

பகுப்பு:ஆசிய மாதக் கட்டுரைகள் நவம்பர் 2017
ந. கோபி நயினார்

thumb|கோபி நயினாரின் உரை
**ந. கோபி நயினார்** ஒரு சமூகச் செயற்பாட்டாளர், எழுத்தாளர், திரைப்பட இயக்குநர்.  இவர் எடுத்து பெரும் வரவேற்பைப் பெற்ற அறம் திரைப்படத்திற்காக இவர் பரவலாக அறியப்படுகிறார். இவர் இடதுசாரி கருத்தியல் கொண்டவர்.

## இளைய வாழ்க்கை
இவர் மும்பையில் பிறந்து சிறு வயதில் கட்டூருக்கு (Kattur) இடம்பெயர்ந்தார்.

## திரைப்படங்கள்
* கறுப்பு நகரம் - கதையாசிரியர்
* அறம் - கதையாசிரியர், இயக்குநர்

## மேற்கோள்கள்


பகுப்பு:சமூகச் செயற்பாட்டாளர்கள்
பகுப்பு:தமிழ்த் திரைப்பட இயக்குநர்கள்
ஹபாங் டா யு தூபி

ஹபாங் டா யு தூபி ஒரு புத்த மதக்கோவிலாகும். இந்தத் தூபி மியான்மரில் உள்ள இன்லே ஏரியின் அருகில் ஷான் மாநிலத்தில் அமைந்துள்ளது. 

தூபியை சுற்றியுள்ள, அடித்தளத்தில் ஷான் மற்றும் பர்மிய வணிகப் பொருட்கள் விற்பனை செய்யும் கடை இருக்கின்றன.

தூபியில் புத்தரின் ஐந்து சிறிய உருவங்கள் உள்ளன. அவை தங்க இலைகளால் மூடப்பட்டிருக்கின்றன, அவற்றின் அசல் வடிவங்கள் காணப்பட முடியாத நிலையில் இருக்கிறது. இத்தகைய அதிகப்படியான தங்க இலை பயன்பாடு ஒப்பீட்டளவில் சமீபத்தில் அமைக்கப்பட்டதாய் உள்ளது. மடாலய சுவர்களில் தொங்கும் பழைய புகைப்படங்கள் சில சிறப்பம்சமாக உருவங்களைக் காட்டுகின்றன. அதன் எடையை குறைப்பதற்கு சில தங்கம் அகற்றப்பட்டுவிட்டது என்று கூறப்படுகிறது. வழிபடுவதற்காக எப்போதும் கோவில் திறந்துவைக்கப்பட்டாளும், தங்க இலை வைத்து பூஜை செய்ய ஆண்கள் மட்டுமே அனுமதிக்கப்படுகிறார்கள். யாத்ரீகர்களின் சடங்கின் மற்றொரு பகுதி, படங்களைச் சுற்றியுள்ள ஒரு சிறிய மேலங்கியை அல்லது உருவத்தில் வைத்து, அங்கியை மீண்டும் தங்கள் வீடுகளுக்கு எடுத்துச்சென்று, புத்தர் மற்றும் அவரது போதனைகளை மதிக்கும் ஒரு அடையாளமாக தங்கள் வீடுகளில் வைத்து வழிபடுவர்.

இந்த உருவங்கள் ஒன்பது முதல் பதினெட்டு அங்குல உயரத்திற்கு இடையே வெவ்வேறு அளவுகளில் உள்ளன. அடிப்படையில் இந்த  
உருவங்கள் தங்கத்தால் இருப்பதால், மிக அதிகமான எடையில் இருக்கின்றன. இந்தப் புத்தரின் படங்கள் அரசர் அலாங்சிதுவால் இன்லே ஏரிக்கு எடுத்துவரப்பட்டதாக நம்பப்படுகிறது. 

## வரலாறு
புத்தரின் உருவங்கள் அனைத்தும் மன்னர் அலங்சித்துவால் கொண்டுவரப்பட்டதாக நம்பப்படுகிறது. இந்த உருவங்கள் 800 ஆண்டுகள் பழமையானது என்று கூறப்படுகிறது.  இவர் பாகன் வம்சாவழியை சேர்ந்தவர் என்றும் பாகன் வம்சத்தில் நீண்ட காலம் கி.மு 1112 முதல்-1167 வரை ஆட்சிப் புரிந்தவர் என்றும் நம்பப்படுகிறது. இவர் சிறந்த கொடையாளராகவும் மற்றும் சிறந்த கட்டுமானராகவும் இருந்திருக்கிறார். மேலும் இவர் நீர் வழிப் பயணத்தில் அதீத ஈடுபாடுள்ளவராக இருந்திருக்கிறார். அதனால் தனது ஓய்வு நேரங்களை உள்நாடு மற்றும் வெளி நாடுகளை சுற்றிப்பார்ப்பதற்கு செலவிட்டுள்ளார். அப்படி ஒரு நாள் படகில் பயணம் செய்து இன்லே ஏரிக்கு வந்த போது அவரது படகு ஒரு இடத்தில் தானாக சென்ரு நின்றுள்ளது. அந்த இடம் தான் தற்போது உள்ள ஹபாங் டா யு கோவில் இருக்கும் இடமாக தேர்வு செய்யப்பட்டு பின் மன்னரால் கோவில் எழுப்பட்டது.

ஆண்டுதோறும் செப்டம்பர் முதல் அக்டோபர் வரையிலான பர்மிய மாதமான தாடிங்கியுட் மாதத்தில் 18 நாள்களுக்கு தூபித் திருவிழா 
விமர்ச்சையாக நடைபெறுகிறது. இந்த சமயத்தில் அங்குள்ள ஐந்தில் நான்கு புத்தர் படங்கள் அல்லது உருவங்களை ஒரு ஹிந்தா பறவைப் போல வடிவமைக்கப்பட்ட படகில் வைத்து இன்லே ஏரி முழுவதும் ஊர்வலமாக படகு சுற்றி வரும். ஒரு புத்தர் உருவம் மட்டும் எப்போதும் கோவிலில் உள்ளது. மற்ற நான்கும் அல்ங்கரிக்கப்பட்ட படகில் ஏற்றி மற்ற படகுகள் இந்தப் படகோடு இணைக்கப்பட்டு, அனைத்து படகோட்டிகளும் ஒரு சேர துடுப்பை செழுத்தி புத்தரின் உருவங்களை ஏரிகரை ஓரம் உள்ள கிராமங்களுக்கு எடுத்து சென்று அங்குள்ள கோவிலில் வைக்கப்பட்டு வழிபடப்படுகிறது. இந்தப் பதினெட்டு நாட்களும் பெரும் திருவிழாவாக கொண்டாடப்படுகிறது. ஒவ்வொரு நாளிலும் ஒவ்வொரு கிராமத்திற்கு புத்தரின் திரு உருவச் சிலைகள் எடுத்துச் செல்லப்படும்.

## மேலும் பார்க்க
* அடுக்குத் தூபி
* தூபித் திருவிழா
* மியான்மரில் பெளத்தமதம்
* தேரவாத பௌத்தம்
* ஆனந்தா கோவில்
* சிவேஜிகன் தூபி
* மியான்மர் தமிழர்

## மேற்கோள்கள்

## வெளிப்புற இணைப்புகள்

பகுப்பு:ஆசிய மாதக் கட்டுரைகள் நவம்பர் 2017
பகுப்பு:மியான்மாரிலுள்ள பௌத்த கோயில்கள்
துருவ மான்

**துருவ மான்** அல்லது **பனி மான்** (Reindeer/ *ராங்கிபெர் தாரான்டசு*) எனப்படுவது ஒரு மான் சிற்றினமாகும். 

## பரவல்
இவை வட அமெரிக்காவில் கரீபு என்றும் அழைக்கப்படுகின்றன. இவை துருவப் பகுதிகளில் காணப்படுகின்றன. இவை கூட்டமாக வாழக்கூடியவை ஆகும். இவை வாழும் பகுதிகளைப் பொறுத்து இவற்றின் கூட்டத்திலுள்ள மான்களின் எண்ணிக்கை வேறுபடுகிறது. உருசியாவின் தூந்திரப் பகுதியில் காணப்படும் தைமிர் எனப்படும் தூந்திர துருவ மான்களின் (R.t. sibiricus) கூட்டமே உலகின் மிகப்பெரிய காட்டு துருவ மான் கூட்டமாகும். இதில் உள்ள மான்களின் எண்ணிக்கை 4,00,000-10,00,000 ஆகும். மனிதர்கள் மத்திய பிளாய்டோசீன் காலம் முதல் துருவ மான்களைச் சார்ந்து வாழ்ந்து வந்திருக்கின்றனர்.  

ஆண், பெண் இரண்டிற்குமே கொம்புகள் வளர்கின்றன. பொதுவாக ஆண் துருவ மான்களின் கொம்புகள் பெரியவையாக உள்ளன. கொம்பில் கிளைகளுண்டு. ஆண், பெண் இரண்டிலும் கலைக்கொம்புகள் காணப்பட்டாலும் ஆண் கொம்பு பெரியதாகவும், கிளைகள் மிகுந்துமிருக்கும். மற்ற மான்களைப் போல உடலமைப்பு இருப்பதில்லை. குளம்புகளும், பக்கக் குளம்புகளும் பெரியவை. கொம்பின் முதற்கிளை கீழ் நோக்கி வளைந்திருக்கும். வாயை சுற்றி முடி இருக்கும். மேற்பகுதி கரும் பழுப்பாகவும், வயிற்றுப் பகுதி வெண்மையாகவும் இருக்கும். காதும், வாலும் குட்டையாகக் காணப்படும். 1.25 மீ   உயரமும், 20 கி.கி எடையும் இருக்கும். 

### பயன்கள்
லாப்லாந்து பகுதியில் பனிக்கட்டிப் பாதையில் சறுக்கு வண்டி இழுத்துச் செல்ல பயன்படுகிறது. விரவிய ஓடுவதுடன் நீண்ட தொலைவு பயணத்திற்கும் மூட்டைகளை ஏற்றிச் செல்ல பயன்படுகிறது. தோல் ஆடையாகவும், பாலும் இறைச்சியும் உணவாகவும் பயன்படுகின்றன. பொதுவாக, இவை இறைச்சி, தோல், கொம்புகள், பால் மற்றும் போக்குவரத்து ஆகியவற்றிற்காகப் பயன்படுகின்றன.

பிரபலமான கிறித்துமசு தாத்தாவின் வண்டியை இழுக்க இவை பயன்படுவதாக நம்பிக்கை நிலவுகிறது.
## இதனையும் காண்க
* சுவால்பார்டு துருவ மான்
## மேலும் படிக்க
*  This 15 page well-illustrated and highly informative August 2012 edition of the Western Arctic Caribou organization newsletter, reported the 2011 census results of the WACH, which is Alaska's largest caribou herd.

## உசாத்துணை

## நூல்
*

## வெளி இணைப்புகள்

* The Reindeer Portal, Source of Information About Reindeer Husbandry Worldwide
* 1935 Reindeer Herding in the Northwest Territories 
* General information on Caribou and Reindeer
* Human Role in Reindeer/Caribou Systems 
* Reindeer hunting as World Heritage – a ten-thousand-year-long tradition 
* Reindeer Research Program – Alaska reindeer research and industry development
* Adaptations To Life In The Arctic – Instructional slide-show, University of Alaska
* ''Rangifer''   – world's only scientific journal dealing exclusively with husbandry, management and biology of Arctic and northern ungulates
* ''Rangifer tarandus'' on the IUCN Red List
*
*
*

### கரீபு பற்றிய இணைப்புகள் (வட அமேரிக்கா)
* Frequently Asked Questions about Caribou  from the Arctic National Wildlife Refuge
* Caribou and You – Campaign by CPAWS to protect the woodland caribou, a species at risk in Canada
* Newfoundland Five-Year Caribou Strategy Seeks to Address Declining Populations

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:கால்நடைகள்
பகுப்பு:மான்கள்
பகுப்பு:ஆர்க்டிக் விலங்குகள்
பகுப்பு:கனடாவின் பாலூட்டிகள்
வளர்ப்பு யாக்

**வளர்ப்பு யாக்** (*Bos grunniens*) என்பது நீண்ட முடிகளையுடைய போவிடே குடும்பத்தைச் சேர்ந்த ஒரு விலங்கு ஆகும். இது இந்தியத் துணைக் கண்டத்தின் இமயமலைப் பகுதி, திபெத்தியப் பீடபூமி மற்றும் வடக்கில் மங்கோலியா மற்றும் உருசியா வரை காணப்படுகிறது. இது காட்டு யாக்கிலிருந்து (*Bos mutus*) உருவானதாகும்.

## படங்கள்

File:Yaks in Manali.jpg|யாக்குகள், மணாலி, இமாச்சலப் பிரதேசம், இந்தியா. சவாரி செய்ய 
File:LitangMonastery.jpg|யாக் தொடர், லிடங் மடாலயம், திபெத்.
File:Yaks still provide the best way to plow fields in Tibet.jpg|திபெத்தில் யாக்குகள் உழுகின்றன
File:The Yak.jpg|வளர்ப்பு யாக், நேபாளம்
File:YakRace.jpg|யாக்குகள், வடக்கு நிலங்கள், பாகிஸ்தான்


## உசாத்துணை

## வெளி இணைப்புகள்

பகுப்பு:பழக்கிய விலங்குகள்
பகுப்பு:கால்நடைகள்
பகுப்பு:இந்தியப் பாலூட்டிகள்
வியட்நாமில் விளையாட்டுகள்

**வியட்நாமில் விளையாட்டுகள்** *(Sports in Vietnam)*  குழுவிளையாட்டாகவும் தனியர் விளையாட்டாகவும் வேகமாக வளர்ந்து வருகிறது. வியட்நாமியர் தொடர்ந்து ஒலிம்பிக் விளையாட்டுப் போட்டிகளிலும் கலந்துகொண்டு வாகை சூடிவருகின்றனர்.
## குழு விளையாட்டுகள்

### காற்பந்து
முதன்மைக்கட்டுரை:வியட்நாமில் காற்பந்து

### ஆத்திரேலிய விதிக் காற்பந்து
மேலும் காண்க, ஆசியாவில் ஆத்திரேலிய விதிக் காற்பந்து

### துடுப்பாட்டம்
முதன்மைக்கட்டுரை:வியட்நாமில் துடுப்பாட்டம்

### இரகுபீ ஒன்றியம்
முதன்மைக்கட்டுரை: இரகுபீ ஒன்றியம்

## தனியர் விளையாட்டுகள்

### இறகுப்பந்தாட்டம்
மேலும் காண்க, வியட்நாமில் திறந்தவெளி இறகுப்பந்தாட்டம்

### வளைதடிப்பந்தாட்டம்
மேலும் காண்க, வியட்நாம் டேவிசுக் கோப்பைக் குழு
மேலும் காண்க, வியட்நாம் கூட்டமைப்புக் கோப்பைக் குழு

### ஓட்டப் பந்தயம்
மேலும் காண்க வியட்நாம் குதித்து ஓடல் விளையாட்டு

#### தடகள விளையாட்டுகள்

### சதுரங்கம்
வியட்நாம் பன்னாட்டளவில் போட்டியில் கலந்துகொள்ளும் சதுரங்க வல்லுனர் பலர் வாழும் நாடாகும்.  செசர் பவுதெவில்லி, கோவான் தான் திராங், இலேகுவாங் இலியேம், நிகுயேன் நிகோசு துருவாங்சோன், பவுல் துருவோங் ஆகியோர் பெயர்பெற்ற சதுரங்க வல்லுனராவர்.

## மற்போர்க் கலைகள்
காண்க, வியட்நாமிய மற்போர்க் கலைகள்

எழுபது ஆண்டுகளுக்குப் பின்னர்,  பெரும்பாலான வியட்நாமிய மற்போர்ப் பள்ளிகள் வோ கோ திரூயன் உருவாக்கிய வோ துவாட் நடைமுறையைப் பின்பற்றுகின்றனர் :
* வான்வோ தாவோ (வோசு கிஞ்சூ)
* வோ வியட்நாம் (நிகுயே தூசுமோசு)
* வோ துவாத் (நிகுயேன் வான் திரூங்)
* வோ பிந்தின்/தாய்சோன் பிந்தின் (தான்லோங்)
* மின்லோங் (திரான் மின்லோங்)
* கிம்லோங் (நிகுயேன் திரூங்கோவா)
* வோவினம் வியத் வோதாவோ (நிகுயேன் உலோசு)
* நாத்நாம் (நிகோசுவான் பிங்)
* தாய்சோன் நான் (வோசுதோ திந்தான்)
* இலாம் சாந்தோங்
* வியத் தாவோ குவான் (கியாவோசு தியேன்சிதாங் குவாங்லுவோங்கி)

வியட்நாமில் பலர் கீழ்வரும் வகை நடைமுறைகளைபயும் பயன்படுத்துகின்றனர்:
* வோசோ திரூயென்
* தியேயுலாம் வியட்நாம்
* கிம்கேதாய் சோன்நான்
* பாக்வோந்தோ (கோவா குவூயென் தாவோ)
* கோங்கியா வியட்நாம்
* நாங்குயின் தாவோ
* இலாம்சோன்

சீன-வியட்நாமிய வகையினங்களும் உள்ளன, இவை வியட்நாமில் வாழ்ந்த சீனரால் பயன்படுத்தப்பட்டன, எடுத்துகாட்டுகளாவன:
* தியேயு லாம் (சாவோலிங்குவான்)
* நோய் குவூயென் (நெய்குவான்)
* பாக்மி பாய் (பாய்மெய்பாய், பாய்மெய்குவான்)

மற்ற வகைகளாவன:
* மாய்கோவா கிவூயென் (மெய்குவாகுவான்)
* சாலோங் குவோங்
* குவாங்கி தாவோ

வோவினம் (Vovinam),  நாத்நாம் ஆகியவை வியட்நாமின் முதன்மை மற்போர்க் கலைகளாகும்.

## மேலும் காண்க
* ஒலிம்பிக் விளையாட்டுகளில் வியட்நாம்


பகுப்பு:ஆசிய மாதக் கட்டுரைகள் நவம்பர் 2017
ஈத்தைல் பெண்டேனோயேட்டு

**எத்தில் பென்டேனோயேட்டு** *(Ethyl pentanoate)* என்பது C7H14O2 , என்ற மூலக்கூற்று வாய்ப்பாடு கொண்ட ஒரு எசுத்தர் ஆகும். இதை பொதுவாக எத்தில் வேலரேட்டு என்ற பெயரால் அழைப்பர். வாசனையூட்டும் கரிமச் சேர்மமாக எத்தில் பென்டேனோயேட்டு  பயன்படுத்தப்படுகிறது. நிறமற்றிருக்கும் இச்சேர்மம் தண்ணீரில் சிறிதளவு கரைகிறது. கரிமக் கரைப்பான்களில் நன்றாக கலக்கிறது. 

மிகவும் எளிதாக ஆவியாகக்கூடிய இந்த எசுத்தரைப் பொறுத்தவரை ஒரு இனிமையான வாசனை மற்றும் சுவையாகக் கருதப்படுகிறது. . உணவுக் கூட்டுப்பொருளாக பயன்படும் எத்தில் பெண்டானோயேட்டு குறிப்பாக ஆப்பிள் பழத்தின் சுவையை அளிப்பதற்காகப் பயன்படுத்தப்படுகிறது. 
## மேற்கோள்கள்

பகுப்பு:எத்தில் எசுத்தர்கள்
பகுப்பு:உணவுச் சேர்பொருட்கள்
பகுப்பு:சுவைமணங்கள்
பகுப்பு:வலேரேட்டு எசுத்தர்கள்
அணைக்கரை

**அணைக்கரை** என்ற கிராமம் தமிழ்நாட்டில், தஞ்சாவூர் மாவட்டத்தில், திருவிடைமருதூர் தாலுகாவின் கீழ் உள்ள ஒரு கிராமப் பஞ்சாயத்தாகும். காவேரி ஆற்றின் நடுவில் உள்ள ஒரு தீவாகிய இந்தக் கிராமத்தில் இருபுறமும் ஒரு கிலோமீட்டர் நீளம் கொண்ட இரண்டு முக்கிய பாலங்களால் இணைக்கப்பட்டுள்ளது.

19-ஆம் நூற்றாண்டில் சர் ஆர்தர் கோட்டனால் காவேரியின் முக்கிய  துணை நதியான கொள்ளிடத்திற்கு குறுக்கே கட்டப்பட்ட கீழணை (அணைக்கரை), கல்லணையை பிரதிபலிப்பதாகவும் கூறப்படுகிறது. 2000-இற்கும் மேற்பட்ட குடும்பங்கள் அணைக்கரை பகுதியில் விவசாயம் மற்றும் மீன் பிடிப்பதை தொழிலாக கொண்டு வாழ்கின்றனர். இந்தப் பகுதி ஆற்று மீன்களுக்காக அறியப்படுகிறது.

ஸ்ரீவில்லியாண்டவர் சுவாமி (அய்யனார்) கோயில் அணைக்கரைக்கு மேற்கே அமைந்துள்ளது. இது சோழ பேரரசால் கட்டப்பட்டது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
பகுப்பு:தமிழ்நாட்டிலுள்ள தீவுகள்
ஆயுத கத்தி

**ஆயுத கத்தி** ( ஆய்த கத்தி, Ayudha katti) கர்நாடகாவின் குடகு பகுதியைச் சார்ந்த கொடவா மக்களின் ஓர் உள்நாட்டு போர் ஆயுதம் மற்றும் கருவியாகும். இந்த ஆயுத கத்தியானது அடர்த்தியான புதர்காடுகளை அழிக்கும் கருவியிலிருந்து மேம்படுத்தப்பட்டு உருவாக்கப்பட்டதாகும். பெரும்பாலான கத்திகள் போலல்லாமல் ஆயுத கத்தி உறை இல்லாமல் அணியப்படுவதாகும்.

## தோற்றம்

ஆயுத கத்தி கொடுவா மக்களின் பாரம்பரிய வாளாகும். கொடவா மக்கள் (கொடவா, கன்னடம்) இந்தியாவின் தென்மேற்கு பகுதியில், தற்போதைய கர்நாடகாவில் 2000 ஆண்டுகளாக வாழ்ந்து வந்தனர். ஆயுத கத்தி பெரும்பாலும் 17-ஆம் நூற்றாண்டு வாக்கில் கண்டுபிடிக்கப்பட்டிருக்கலாம். அது முதலில் அடர்ந்த புதர்காடுகளை வெட்டும் கருவியாக கண்டுபிடிக்கப்பட்டது. இக்கத்தியின் வடிவமானது துருக்கியர்களின் யாடகன் மற்றும் வட இந்தியாவின் சொசுன் பட்டா கத்திகளை ஒத்திருப்பது பண்டைய கிரேக்கத்தின் கோபிசு கத்தியை குறிப்பதாக உள்ளது.

காலனித்துவ காலத்தில், ஆங்கிலேயர் குடகினை ஆங்கிலேய வழக்கில் 'கூர்க்' என குறிப்பிட்டனர். 'குடகு' என்னும் சொல் இப்பகுதியின் புவியியல் நிலையை குறிப்பிடும் விதமாக கன்னடத்தில் 'மலைப்பாங்கான, செங்குத்தான' எனும் பொருளில் உருவாகி வந்திருக்கலாம் என்று கூறப்படுகிறது.

கொடவாக்கள் மூர்க்கமான போர்வீரர்களாக அறியப்பட்டனர். அவர்கள் தங்கள் இறையாண்மையைக் காப்பாற்றுவதற்காக, தங்கள் அயலகத்தாருடன் போரிட்டனர். பின்னர் 1834 இல் பிரித்தானிய ஆளுகைக்கெதிரான போராட்டத்திலும் ஈடுபட்டனர். 1884 ஆம் ஆண்டில் மலப்புரம் அருகே நடந்த கலவரத்திற்கு பதிலடியாக அப்பகுதியினை தண்டிக்கும் விதமாக பிரித்தானிய அரசு அவர்களது ஆயுதங்களை மிகப்பெரிய அளவில் பறிமுதல் செய்தது. அதில் ஆயுத கத்தியும் அடக்கம். பதிவுகளின்படி அப்பகுதி பிரித்தானிய நிர்வாகத்தினரால் கைப்பற்றப்பட்ட 17,295 ஆயுதங்களில் 7,503 துப்பாக்கிகளாகும்.  இவற்றில் பெரும்பாலானவை கடலில் கொட்டப்பட்டன. அதே நேரத்தில் சென்னையிலுள்ள அருங்காட்சியகத்தில் இதன் உயர் தரமான மாதிரிகள் பார்வைக்காக வைக்கப்பட்டுள்ளன.

## வடிவ விவரிப்பு
ஆயுத கத்தியின் மொத்த நீளம் சுமார் 50 சென்டிமீட்டராகும் (20&nbsp;in).  ஆனால் நீளம் வெகுவாக மாறுபடும். ஆயுத கத்தியில் இரண்டு அறியப்பட்ட வடிவங்கள் உள்ளன. 'போர்' வடிவம் பெரும்பாலும் அடிதடி சண்டைகளுக்காகவும், 'பீடுணர்வு' வடிவம் அன்றாட பயன்பாட்டிற்காகவும் பயன்படுத்தப்படுகின்றது.

## உசாத்துணைகள்
* Atkinson, David J. (2016). "War Ayda Katti". Atkinson Swords. Atkinson Swords. Retrieved November 18, 2017.
* Gahir, Sunita; Spencer, Sharon, eds. (2006). Weapon - A Visual History of Arms and Armor. New York City: DK Publishing. .

பகுப்பு:கத்திகள்
பகுப்பு:குடகு மாவட்டம்
காங்ரா

**காங்ரா நகராட்சி**, இந்திய மாநிலமான இமாச்சலப் பிரதேசத்தின் காங்ரா மாவட்டத்தில் உள்ளது. முற்காலத்தில் இவ்வூரை **நாகர்கோட்** என்று அழைத்தனர். இங்குள்ள தேவி *வஜ்ரேஸ்வர் கோயில்* புகழ்பெற்றதாகும்.

## பொருளாதாரம்
இங்கு தேயிலைத் தோட்டங்கள் உள்ளன. அரிசி, உருளைக்கிழங்கு, தேன் ஆகிய பொருட்கள் இங்கிருந்து ஏற்றுமதி செய்யப்படுகின்றன.

## சுற்றுலா
thumb|அம்பிகா மாலா கோயில், காங்ரா கோட்டை
thumb|மஸ்ரூரில் உள்ள பாறைக் கோயில்
காங்ரா பள்ளத்தாக்கில் உள்ள தேயிலைத் தோட்டங்களைக் காணவும், மலைப்பாங்கான இயற்கை அழகை ரசிக்கவும் சுற்றுலாப் பயணிகள் வந்துசெல்கின்றனர்.

பாண்டவர் காலத்துக் கோயில்கள் பல இங்கிருக்கின்றன. அருகிலுள்ள கோபால்பூர் என்ற ஊரில் இயற்கைப் பூங்கா ஒன்று அமைக்கப்பட்டது. காங்ரா கோட்டையும் காணத்தக்க இடமாகும்

## போக்குவரத்து
இவ்வூரில் விமான நிலையம் உள்ளது. இங்கு ரயில்நிலையமும் உள்ளது. 

## சான்றுகள்

## இணைப்புகள்
* 
* Kangra photo gallery 
* Official Website of Kangra
* Plastic Surgery in Kangra and rest of India in ancient times
பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்‎
தல்வீர் பண்டாரி

**தல்வீர் பண்டாரி** (*Dalveer Bhandari*, பிறப்பு: அக்டோபர் 1, 1947) இந்திய உச்ச நீதிமன்றத்தின் முன்னாள் நீதியரசரும், அனைத்துலக நீதிமன்றத்தின் உறுப்பினரும் ஆவார்.

## ஆரம்ப காலம் மற்றும் கல்வி
தல்வீர் பண்டாரி ராஜஸ்தான் மாநிலத்தைச் சேர்ந்த வழக்குரைஞர் தம்பதிகளின் புதல்வராவார். ஜோத்பூரில் இளங்கலை சட்டவியலில் பட்டம் பெற்று ராஜஸ்தான் உயர்நீதிமன்றத்தில் 1968 முத் 1970 வரை பயிற்சி பெற்றார். பின்னர்  சிகாகோவில் முதுகலை பட்டம் பெற்றார். 1973ல் தாய்லாந்து, மலேசியா, இந்தோனேசியா, சிங்கப்பூர் மற்றும் இலங்கை போன்ற நாடுகளுக்கு நீதி தொடர்பான கண்காணிப்பு ஆய்வுக்கு சென்றார். இவர்ஐக்கிய நாடுகள் அவையின் இந்தியா தொடர்பான திட்டத்திலும் பணியாற்றியுள்ளார்.

கர்நாடக மாநில தும்கூர் பல்கலைக்கழகம் இவருக்கு வழக்கியலில் டாக்டர் பட்டம் வழங்கிச் சிறப்பித்தது.

## தொழில்

### வழக்குரைஞராக
இந்தியா திரும்பிய தல்வீர் பண்டாரி 1973 முதல் 1976 வரை ராஜஸ்தான் நீதிமன்றத்திலும் பின்னர் உயர்வு பெற்று 1991 வரை டெல்லி உயர்நிதிமன்ற வழக்குரைஞராகவும் பணியாற்றினார்..

### நீதியரசராக
டெல்லி நீதிமன்றத்தின்  சட்ட சேவை மையத்தின் உறுப்பினராகவும் சர்வதேச வழக்குரைஞர்கள் அமைப்பிலும் பதவி வகித்துள்ளார். சூலை 2004 இல் பம்பாய் உயர்நீதிமன்றத்தின் தலைமை நீதியரசராக பொறுப்பேற்றுக்கொண்டார். பணியின் போது பல்வேறு வழக்குகளை திறம்பட கையாண்டுள்ளார். ஒரு  வருடத்திற்கு பின்னர் 28 அக்டோபர் 2005 இல் இந்திய உச்ச நீதிமன்றத்தின் நீதியரசராக பதவியேற்றார் 

2012 சூன் மாதம் 19 இல் அனைத்துலக நீதிமன்றத்தின் உறுப்பினரானார்.

## அனைத்துல நீதிமன்ற தேர்தல்
நீதியரசர் தல்வீர் பண்டாரி இந்திய அரசின் சார்பாக 2012 சனவரியில் அவுன்கா சவுகத் அல்கசவ்னிஹ் (ஜோர்டான்) பதவி விலகியதை அடுத்து  நீதியரசர் தேர்விற்கு போட்டியிட்டார். ஏப்ரல் 27, 2012 இல் நடைபெற்ற தேர்தலில் 122 வாக்குகள் பெற்று எதிர் வேட்பாளரான பிலிப்பைன்சின் ப்லோரன்டினோ ஃபெலிசியானோவைத் தோற்கடித்தார் 

2017ம் ஆண்டு நவம்பர் 20 இல் நடைபெற்ற தேர்தலிலும் எதிர் வேட்பாளரான ஐக்கிய ராச்சியத்தை சேர்ந்த கிரிஸ்டோபர் கிரீன்வுட் வேட்புமனுவைத் திரும்பப்பெற்றதை அடுத்து தேர்வு செய்யப்பட்டார்.

## மேற்கோள்கள்

## வெளியிணைப்புகள்
* Current members, International Court of Justice, Dalveer Bhandari 
* 'Chief Justice of India & Sitting Hon'ble Judges, Hon'ble. Mr.Justice Dalveer Bhandari

பகுப்பு:1947 பிறப்புகள்
பகுப்பு:வாழும் மக்கள்
பகுப்பு:பஞ்சாப் நபர்கள்
பகுப்பு:இந்திய உச்ச நீதிமன்ற நீதிபதிகள்‎
சவேமாவதாவ் அடுக்குத் தூபி

**சவேமாவதாவ் அடுக்குத் தூபி** (ஆங்கிலம்: *Shwemawdaw Pagoda*; ) மியான்மாரில் உள்ள பாகோ மாகாணத்தில் அமைந்துள்ளது. இது ஒரு பெளத்த மதக் கோவிலாகும். இது தேரவாத பௌத்தம் வழிபின்பற்றுபவர்களின் கோவிலாக உள்ளது. மக்களால் எப்போதும் தங்கக் கடவுளின் கோவில் என்றழைக்கப்படுகிறது. இந்தத் தூபியின் உயரம் 114 மீட்டர் (374 அடி) ஆகும். இதுவே மியான்மாரில் உள்ள எல்லா தூபிகளின் உயரத்தை விட மிக உயர்ந்த தூபி என்ற சாதனைக்குரியது. ஆனால் பொதுவாக மியான்மாரின் உயர்ந்த தூபி என்றால் அனைவரும் சவேடகன் அடுக்குத் தூபி (இதன் உயரம் 98 மீட்டர் (322 அடி)) என்று தான் தவறாகக் கூறுவார்கள். உண்மையில் சவேமாவதாவ் அடுக்குத் தூபிதான் மிக உயர்ந்த தூபியாகும். மேலும் சவேடகன், கியாகடியோ தூபிகளுடன் சவேமாவதாவ் தூபியும் சேர்ந்து மோன் இனத்தவர் உருவாக்கிய மிகவும் புகழ்பெற்ற தூபிகளாகும். சவேமாவதாவ் தூபித் திருவிழா ஒவ்வொரு பர்மிய ஆண்டின் டாகு மாதத்தில் 10 நாட்களுக்கு மிகவும் சிறப்பாகக் கொண்டாடப்படுகிறது.

## வரலாறு
சவேமாவதாவ் தூபி அல்லது பாயா 10 ஆம் நூற்றாண்டில் கட்டப்பட்டது. பூகம்பங்களின் காரணமாக இந்த தூபி பல முறை இடிந்து அழிந்து போனது, பூகம்பங்களில் ஒன்று 1917 ஆம் ஆண்டும் மற்றொன்று 1930 ஆண்டும் ஏற்பட்டது. 1917 ஆண்டிற்கு முந்தைய தூபியின் இடிந்தபோன பகுதிகள் இன்றும் உள்ளன. தூபி மோன் இனத்தவரால் கட்டப்பட்ட போது ஆரம்பகால உண்மையான உயரம் 21 மீட்டர் (69 அடி) உயரமாக மட்டுமே இருந்தது. மேலும், அதில் புத்தர் கொடுத்த இரண்டு முடிகளும் வைக்கப்பட்டிருந்தது. இந்த முடிகள் இரண்டும் மஹாசலா மற்றும் குல்லசலா என்ற பர்மிய வியாபரிகள் இந்தியாவிற்கு சுற்றுப்பயணம் செய்தபோது புத்தரை சந்தித்து அவரிடமிருந்து பெற்றதாக கூறப்படுகிறது. 982 மற்றும் 1385 ஆம் ஆண்டுகளில் தூபியில் புத்தரின் பற்களும் சேர்க்கப்பட்டது. இதனோடு கூடுதலாக மன்னர் தம்மாசிதி ஒரு மணியும், அரசர் பாயிந்நாங் ஒரு கிரீடமும் மற்றும் மன்னர் போதாவபாயாவால் சுருள் குடையும் வழங்கப்பட்டு கோவில் மேலும் சிறப்புப்பெற்றது. தற்போதைய தூபி, அதன் மிக அண்மைய மீளமைப்பின் மூலம், 374 அடி உயரத்தில், மியான்மரின் மிக உயரமான தூபியாக உள்ளது.

## கட்டிட அமைப்பு
இந்தத் தூபி மோன் வம்சாவழியினரால் கட்டப்பட்ட ஒரு அழகிய தூபியாகும். பர்மாவில் உள்ள மற்ற தூபிகளைப் போன்ற ஒத்த அமைப்பாக உள்ளது. தூபியின் நுழைவு வாயில் இரண்டு புறமும் இரண்டு மிகப்பெரிய சின்தி (சிங்கம்) என்ற காவல் விலங்குகள் வாயிலை காக்கின்றன. 114 மீட்டர் உயரமான தூபியை சுற்றிலும் எண்ணற்ற சிறிய தூபிகள் உள்ளன. தூபியின் மேல் பகுதியில் வைரத்தால் அலங்கரிக்கப்பட்ட ஹதி என்றழைக்கப்படும் ஒரு அமைப்பு வைக்கப்பட்டுள்ளது.

இந்தத் தூபியைச் சுற்றியுள்ள மொட்டை மாடியில் நாட் ஆவிகள் மற்றும் புத்த பிட்சுகள் வழிபடும் புத்தர் சிலைகள் கொண்ட எட்டு ஆலயங்கள் உள்ளன. வாரத்தின் ஒவ்வொரு நாளும் ஒரு கோவிலிலும் புதன் கிழமையில் இரண்டு  கோவில்களிலும் வழிபாடு நடைபெறும். ஒவ்வொரு கோவிலின் சன்னதியும் கிழக்கு ஆசிய மக்களின் நம்பிக்கையின் அடிப்படையில் ஒரு கோள் அல்லது கிரகத்துடன் தொடர்புபடுத்தப்பட்டு வழிபாடு செய்யப்படுகிறது. பர்மிய மக்கள் தங்களது பிறந்தநாளுக்குச் சொந்தமான கோவிலின் சன்னதிக்கு சென்று வழிபாடு செய்கின்றனர்.

## மேலும் பார்க்க
* அடுக்குத் தூபி
* தூபித் திருவிழா
* மியான்மரில் பெளத்தமதம்
* தேரவாத பௌத்தம்
* ஆனந்தா கோவில்
* சிவேஜிகன் தூபி
* மியான்மர் தமிழர்
* சவேடகன் அடுக்குத் தூபி 
* பொததாங் அடுக்குத் தூபி
* மியான்மர் தமிழர்

## மேற்கோள்கள்

## வெளிப்புற இணைப்புகள்

பகுப்பு:ஆசிய மாதக் கட்டுரைகள் நவம்பர் 2017
பகுப்பு:பர்மாவில் பௌத்தம்‎
பகுப்பு:பௌத்த கோயில்கள்
கடவுளைக் கண்டேன்

***கடவுளைக் கண்டேன்*** 1963 ஆம் ஆண்டு வெளியான ஒரு இந்திய, தமிழ்த் திரைப்படமாகும். ஏ. எஸ். ஏ. சாமி இயக்கிய இத்திரைப்படத்தில் எம். ஆர். ராதா, கல்யாண்குமார், சௌகார் ஜானகி, தேவிகா, ஆர். முத்துராமன், நாகேஷ், ஜே. பி. சந்திரபாபு, சுகுமாரி மற்றும் பலர் நடித்திருந்தனர்.

## பாடல்கள்
திரைப்படத்துக்கு இசையமைத்தவர் கே. வி. மகாதேவன். பாடல்களை யாத்தவர் கண்ணதாசன்.

"பொய் சொன்னாரே, பொய் சொன்னாரே" என்ற பாடல் இசைத்தட்டில் மட்டும் வெளிவந்தது.

## மேற்கோள்கள்

பகுப்பு:1963 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:எம். ஆர். ராதா நடித்த திரைப்படங்கள்
பகுப்பு:சௌகார் ஜானகி நடித்த திரைப்படங்கள்
பகுப்பு:தேவிகா நடித்த திரைப்படங்கள்
பகுப்பு:முத்துராமன் நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:சந்திரபாபு நடித்த திரைப்படங்கள்
உப்பதசாந்தி பகோடா

**உப்பதசாந்தி பகோடா** அல்லது **அமைதி கோயில்** (Uppatasanti Pagoda) மியான்மர் 
நாட்டின் புதிய தலைநகரமான நைப்பியிதோவில் உலக அமைதிக்காக அமைக்கப்பட்ட பௌத்தக் கோயிலாகும். இக்கோயில் பகோடா கட்டிட வடிவில் கட்டப்பட்டதாகும். சீனாவிலிருந்து கொண்டு வரப்பட்ட புத்தரின் புனிதப் பல் ஒன்று இக்கோயில் பீடத்தில் வைத்து வழிபடுகின்றனர். உப்பதசாந்தி பகோடா 99 மீட்டர் உயரம் கொண்டது.

## அமைப்பு
உப்பதசாந்தி பகோடாவின் சிறப்பம்சங்கள்:
* கோயில் மூலஸ்தானத்தில் கௌதம புத்தரின் பெரிய அளவிலான சிற்பம்  
* கோயிலின் நான்கு பக்கங்களிலும்  பச்சை மாணிக்க கல்லிலான புத்தரின் நான்கு சிற்பங்கள் கொண்டது.   
* கோயில் கொடி மரம் 108 உயரம் கொண்டது.  
* 108 போதி மரங்களுடன் கூடியத் தோட்டம், 28 புத்த சிற்பங்கள் கொண்டது.   
* மர்லினி மங்கலா ஏரியில் உபகுப்தரின் சன்னதி அமைந்துள்ளது. 
* ஒருங்கிணைப்பு மண்டபம் 
* சேத்தியபால சன்னதி  
* சங்க யம விருந்தினர்கள் வளாகம் 
* பகோடா அருங்காட்சியகம் 

## படக்காட்சியகம்


File:Naypyidaw -- Uppatasanti Pagoda Plaza at sunset.JPG|
File:White elephant at Naypyidaw's Uppatasanti Pagoda.jpg|கோயில் வெள்ளை யானை



## இதனையும் காண்க
* பௌத்தக் கோயில்கள்
* பௌத்த யாத்திரை தலங்கள்

## மேற்கோள்கள்

பகுப்பு:மியான்மாரிலுள்ள பௌத்த கோயில்கள்
பகுப்பு:ஆசிய மாதக் கட்டுரைகள் நவம்பர் 2017
அர்குன் ஆறு (ஆசியா)

**அர்குன் ஆறு** (*Argun or Ergune River*); இது, 1,621 கிலோமீட்டர் (1,007 மைல்) நீளம் கொண்டது. இந்த ஆறும்  அமுர் ஆறும் சேர்ந்து கிழக்கு சீனா - இரசியா எல்லையின் பகுதியாக  அமைந்துள்ளன. இந்த ஆற்றின் மேல் பகுதி, சீனாவில் ஹைலர் ஆறு (ஆங்கிலம்: Hailar River; எளிய சீனம்: 海拉尔 河; பின்யின்: ஹெயிலர் ஹெ (Hăilā'ěr Hé) என அழைக்கப்பபடுகின்றது. அமுர் ஆற்றினை அடையும்வரையிலான அர்குன் ஆற்றின் பகுதியானது, இரசியாவிற்கும் சீனாவிற்கும் இடையிலுள்ள 944 கிலோமீட்டர் (587 மைல்) நீள எல்லையாக (1689 ஆம் ஆண்டில் நெர்சின்ஸ்க் (*Treaty of Nerchinsk*) ஒப்பந்தத்தால் நிறுவப்பட்டது) அமைந்துள்ளது.

## பெயர் மரபு
அர்குன் எனும் இந்த ஆற்றின் பெயரானது, புரியாத்திய மொழியிலிருந்து பெறப்பட்டுள்ளது. அம்மொழியில் "உர்கெங்கோல்" எனும் சொல்லுக்கு (*Urgengol 'wide river' *) அகன்ற ஆறு என்பது பின்வருமாறு பிறக்கிறது. ( உர்கென் 'பரந்த' + கோல் 'ஆறு' (*urgen 'wide' + gol 'river' *). மேலும் மொங்கோலிய மொழியின் சொற்படி "ergün" (பாரம்பரிய மங்கோலியன்) அல்லது "örgön" (நவீன மங்கோலியன்) "பரந்த" என்று பொருள்.

## நிலவியல்
இந்த ஆறு சீனாவின் உள் மங்கோலியாவில் உள்ள "மகா கிங்கன் மலைத்தொடர்" (* Greater Khingan Range*) இன் மேற்கத்திய சாய்விலிருந்து பாய்ந்து செல்கிறது. மேலும் சீனத்தின் அமுர் (ஹெயிலோங்) ஆற்றை உருவாக்கக்கூடிய இருபிரிவுகளில் ஒன்றாக இது உருவாக்குகிறது. மேலும் இது இரசியாப் பகுதியில் உள்ள உஸ்ட் ஸ்ட்ரெல்காவில் உள்ள சில்கா ஆற்றுடன் (*Shilka River*) சங்கமித்து அமுர் ஆற்றை உருவாக்குகிறது.

## கெர்லென் - எர்குன் - அமுர்
பொதுவாக அதீதமான மழை பெய்யும் ஆண்டுகளில், வடக்கு சீனாவின் உள் மங்கோலியாவில் உள்ள ஒரு பெரிய ஏரியான ஹுலுன் (*Hulun Lake*) எனும் ஏரி நிரம்பி வழியும் உபரி நீர் அதன் வடக்கு கரையில் வெளியேறி, சுமார் 30 கிலோமீட்டர் (19 மைல்) நீளத்திற்கு பிறகு நீர்த்தேக்கமாக "எர்குன்" (அர்குன்) *Ergune* ஆற்றை அடைகிறது. கெர்லென் - **எர்குன்** - அமுர் அமைப்பின் மொத்த நீளம் 5,052 கிலோமீட்டர் (3,139 மைல்) ஆகும்.

## வரலாறு
1227 இல் மங்கோலிய அரச குடும்பத்திற்காக மங்கோலிய மொழியில், பழமையான இலக்கிய வேலைப்பாடுடன் எழுதப்பட்ட "மங்கோலியர்களின் இரகசிய வரலாறு" (*The Secret History of the Mongols*) எனும் நூலில் **"எர்குனே குன்"** (*Ergüne hun*) என்ற மங்கோலிய மூதாதையர் தொடர்பான ஒரு புராணமேயாகும். இது, மங்கோலியப் பேரரசைத் தோற்றுவித்த மன்னரான செங்கிஸ் கான் மரணத்திற்கு பிறகு எழுதப்பட்டதாகும். அந்த புராணத்தில், மங்கோலியர்கள் மற்ற பழங்குடியினரைக் கைப்பற்றியதோடு, அத்தகைய படுகொலைகளை நடத்தினர், முடிவில் இரண்டு ஆண்களும், இரண்டு பெண்களும் எஞ்சி வாழ்ந்தனர்.பின்னர், இந்த இரண்டு குடும்பங்களும், எதிரிக்கு பயந்து, பயமுறுத்தாத நிலப்பகுதிக்கு ஓடின, அவை சாலைகள் அல்லாத மலைகளும் காடுகளும் மட்டுமே இருந்தன.

## சான்றுகள்

பகுப்பு:ஆசிய மாதக் கட்டுரைகள் நவம்பர் 2017
பகுப்பு:ஆசிய ஆறுகள்
பகுப்பு:சீனாவில் உள்ள ஆறுகள்
பகுப்பு:உருசிய ஆறுகள்